ET Euroopa Liidu Teataja C 32/2

Päritolunimetuste ja geograafiliste tähiste kaitset käsitleva määruse (EMÜ) nr 2081/92 artikli 6 lõike 2 kohase registreerimistaotluse avaldamine

(2006/C 32/02)

Käesoleva dokumendi avaldamine annab õiguse esitada vastuväiteid kooskõlas nimetatud määruse artiklitega 7 ja 12d. Kõik vastuväited taotlusega seotud vastuväited tuleb edastada liikmesriigi, Maailma Kaubandusorganisatsiooni liikmesriigi või kolmanda riigi pädeva asutuse vahendusel kuue kuu jooksul alates käesoleva dokumendi avaldamisest. Dokumendi avaldamise tingisid järgmised, eelkõige punktis 4.6 esitatud üksikasjad, mis võimaldavad lugeda taotluse põhjendatuks vastavalt määrusele (EMÜ) nr 2081/92.

KOKKUVÕTE

NÕUKOGU MÄÄRUS (EMÜ) nr 2081/92

“MANTEQUILLA DE SORIA”

EÜ nr: ES/00326/20.11.2003

KPN (X) KGT ( )

Käesolev kokkuvõte on koostatud üksnes teavitamise eesmärgil. Põhjalikuma teabe saamiseks soovitame huvitatud isikutel, eriti asjaomase kaitstud päritolunimetusega toodete tootjatel, tutvuda tehnospetsifikaadi täisversiooniga, mille saab liikmesriigist või Euroopa Komisjonilt. (1)

1. Liikmesriigi pädev asutus:

Nimi: Subdirección general de sistemas de calidad diferenciada, Dirección General de Alimentación, Secretaría General de Agricultura y Alimentación, Ministerio de Agricultura, Pesca y Alimentación de España Aadress: Paseo Infanta Isabel, no 1. E-28071 MADRID Telefon: (34) 913 47 53 94 Faks: (34) 913 47 54 10 E-mail: sgcaproagro@mapya.es

2. Taotlejate rühm:

2.1. Nimi: Asociación Soriana de Elaboradores de Mantequilla (ASOEMA)

2.2. Aadress:

Avenida de la Victoria, 5 — E-42003- Soria Telefon: (34) 975 21 24 43

2.3. Koosseis: tootjad/töötlejad (X) muud ( )

3. Tooteliik:

rühm 1.5: õlid ja rasvad

4. Tehnospetsifikaat:

(artikli 4 lõikes 2 sätestatud nõuete kokkuvõte)

4.1. Toote nimetus: “Mantequilla de Soria”

4.2. Toote kirjeldus: Nimetus “Mantequilla de Soria” hõlmab Soria provintsi piimafarmidest pärit friisi või Pardo-Alpina tõugu lehmade või nende kahe tõu ristandite piimast valmistatud koore pastöriseerimisel saadud või tootmist ja sertifitseerimist. Kaitse hõlmab kolme traditsioonilist liiki võid: naturaalset, soolast ja magusat.

Füüsikalised ja keemilised omadused:

Organoleptilised omadused:

Värvus elevandiluust õlgkollaseni. Nõrk kuni keskmise tugevusega diatsetüüli lõhn. Maitse vaevuaimatavalt hapukas. Suus sulab mõõdukalt kiiresti. Keskmise viskoossusega. Värske koore aroom. Keskmiselt püsiv järelmaitse.

Füüsikalised ja keemilised omadused:

Organoleptilised omadused:

Värvus luuvalgest elevandiluuni. Lõikepind jätab kergelt teralise mulje. Kergelt küpse koore lõhn. Tugev soolane maitse. Suus sulab mõõdukalt kiiresti. Keskmise viskoossusega. Koore aroom. Vähepüsiv järelmaitse.

Füüsikalised ja keemilised omadused:

Organoleptilised omadused:

värvus luuvalge, välja arvatud garneering, mis on oranži või roosa varjundiga. Lõikepind jätab vaevumärgatavalt kuni kergelt vahtja mulje (väga väikesed kuni väikesed mullikesed), kuid on kompaktne ja ebakorrapäraste tühikutega, mille suurus varieerub suhkruterast riisiterani. Diatsetüüli ja veidi karamellistunud suhkru lõhn. Tugev magus maitse, nõrgalt hapukas. Suus sulab kiiresti/mõõdukalt kiiresti. Keskmise viskoossusega. Koore aroom, pisut taime meenutav. Järelmaitse keskmiselt püsivast püsivani.

4.3. Geograafiline piirkond: Tootmispiirkond hõlmab Soria provintsi järgmist 169 haldusüksust:

Abejar; Adradas; Ágreda; Alconaba; Alcubilla de Avellaneda; Aldealafuente; Aldealices; Aldealpozo; Aldealseñor; Aldehuela de Periáñez; Aldehuelas, Las; Alentisque; Aliud; Almajano; Almaluez; Almarza; Almazán; Almazul; Almenar de Soria; Arancón; Arcos de Jalón; Arévalo de la Sierra; Ausejo de la Sierra; Barca; Bayubas de Abajo; Bayubas de Arriba; Beratón; Berlanga de Duero; Blacos; Bliecos; Borjabad; Borobia; Buberos; Buitrago; Burgo de Osma-Ciudad de Osma; Cabrejas del Campo; Cabrejas del Pinar; Calatañazor; Caltojar; Candilichera; Cañamaque; Carabantes; Carrascosa de Abajo; Carrascosa de la Sierra; Casarejos; Castilfrío de la Sierra; Castillejo de Robledo; Castilruiz; Centenera de Andaluz; Cerbón; Cidones; Cigudosa; Cihuela; Ciria; Cirujales del Río; Coscurita; Covaleda; Cubilla; Cubo de la Solana; Cueva de Ágreda; Dévanos; Deza; Duruelo de la Sierra; Escobosa de Almazán; Espeja de San Marcelino; Espejón; Estepa de San Juan; Frechilla de Almazán; Fresno de Caracena; Fuentearmegil; Fuentecambrón; Fuentecantos; Fuentelmonge; Fuentelsaz de Soria; Fuentepinilla; Fuentes de Magaña; Fuentestrún; Garray; Golmayo; Gómara; Gormaz; Herrera de Soria; Hinojosa del Campo; Langa de Duero; Losilla, La; Magaña; Maján; Matalebreras; Matamala de Almazán; Medinaceli; Miño de San Esteban; Molinos de Duero; Momblona; Monteagudo de las Vicarías; Montenegro de Cameros; Morón de Almazán; Muriel de la Fuente; Muriel Viejo; Nafría de Ucero; Narros; Navaleno; Nepas; Nolay; Noviercas; Ólvega; Oncala; Pinilla del Campo; Portillo de Soria; Póveda de Soria, La; Pozalmuro; Quintana Redonda; Quintanas de Gormaz; Quiñoneria, La; Rábanos, Los; Rebollar; Recuerda; Renieblas; Reznos; Rioseco de Soria; Rollamienta; Royo, El; Salduero; San Esteban de Gormaz; San Felices; San Leonardo de Yagüe; San Pedro Manrique; Santa Cruz de Yanguas; Santa María de Huerta; Santa María de las Hoyas; Serón de Nájima; Soliedra; Soria; Sotillo del Rincón; Suellacabras; Tajahuerce; Tajueco; Talveila; Tardelcuende; Taroda; Tejado; Torlengua; Torreblacos; Torrubia de Soria; Trévago; Ucero; Vadillo; Valdeavellano de Tera; Valdegeña; Valdelagua del Cerro; Valdemaluque; Valdenebro; Valdeprado; Valderrodilla; Valtajeros; Velamazán; Velilla de La Sierra; Velilla de los Ajos; Viana de Duero; Villaciervos; Villanueva de Gormaz; Villar del Ala; Villar del Campo; Villar del Río; Villares de Soria, Los; Villaseca de Arciel; Vinuesa; Vizmanos; Vozmediano; Yanguas.

4.4. Päritolutõend: Kontrolli- ja sertifitseerimismenetlused hõlmavad asjaolusid, mis tõendavad, et toode on pärit kõnealusest piirkonnast.

Piim on pärit üksnes karjakasvatusettevõtetest, mis on kantud reguleeriva asutuse karjakasvatusettevõtete registrisse. Naturaalset ja soolast võid toodetakse ja pakendatakse üksnes ettevõtetes, mis on kantud piimandusettevõtete registrisse. Magusat võid toodetakse ja pakendatakse üksnes ettevõtetes, mis on kantud reguleeriva asutuse kondiitritoodete tehaste registrisse.

Asjaomases registris püsimiseks peavad karjakasvatusettevõtted, piimandusettevõtted ja kondiitritoodete tehased läbima registreerimiseks vajaliku esmase hindamise ning regulaarsed järelhindamised.

Turule viiakse üksnes või, mis on läbinud täieliku kvaliteedikontrolli ja mille garanteeritud päritolu kinnitab reguleeriva asutuse etikett.

Piimandusettevõttele reguleerivast asutusest antavate etikettide või lisaetikettide arv sõltub sellele tarnitud piima kogusest; kondiitritoodete tehase puhul sõltub see arv hangitud naturaalse või kogusest.

Reguleeriv asutus kontrollib karjakasvatusettevõttes piima tootmise ja säilitamise tehnoloogiat ning piimandusettevõtetes ja kondiitritoodete tehastes kasutatavat tehnoloogiat, dokumente, varusid, proovide võtmist ja toote kvaliteedi kontrollimist.

Igasuguse tehnoloogiarikkumise avastamise korral kohaldab reguleeriv asutus vajadusel oma töökorras sätestatud karistusi.

4.5. Tootmismeetod:

Piima tootmine karjakasvatusettevõttes

Piim saadakse friisi või Pardo-Alpina tõugu piimalehmadelt või nende kahe tõu ristanditelt.

Karjakasvatusettevõttel peavad olema piisavalt mahukad piima jahutustankid, et säilitada kahe päeva jooksul toodetud piima kuni selle äraviimiseni. Piima säilitatakse temperatuuril, mis ei ületa 5 °C. Ajavahemik piima lüpsmise ja äraviimise vahel ei ületa kahte päeva. Piima vedamisel piimandusettevõttesse ei tohi piima temperatuur tõusta üle 9 °C.

Naturaalse “Mantequilla de soria” Tootmine

Piimandusettevõttes kuumtöödeldakse piim plaatsoojusvahetiga ning seejärel kooritakse ja puhastatakse tsentrifuugimisega.

Koor saadakse temperatuuril 30–40 °C ning selle rasvasisaldus on 38–45 % ja happesus alla 13 Dornici kraadi. Koor pastöriseeritakse ja jahutatakse, nii et see jõuab laagerdumismahutisse temperatuuril 12–15 °C. Mahutisse lisatakse bakterikultuuride Lactococcus lactis lactis, L. lactis cremoris ja L. lactis lactis diacetylactis segu. Laagerdumine võtab temperatuuril 12–15 °C aega 12–15 tundi, kusjuures bakterikultuurid lisatakse 3–4 tundi pärast küpsemisprotsessi algust. Kui koor on saavutanud happesuse 18–28 Dornici kraadi, jahutatakse see küpsemisprotsessi aeglustamiseks maha. Edasi liigub koor võimasinasse, kus see kahe-kolme tunni jooksul kokku lüüakse. Homogeensema või saamiseks täidetakse koorega umbes 40 % võimasina mahust. Vadak eemaldatakse raskusjõu abil, rasvainet pestakse kaks korda joogiveega, seejärel juhitakse vadak ära ning koor lüüakse kokku. Rasvainet sõtkutakse aeglaselt 60–120 minuti jooksul tsüklilises võimasinas kuni või moodustumiseni. Edasi läheb või pakendamistsehhi, kus see vormitakse erinevaid otsikuid kasutades. Või pakendatakse samas ettevõttes tootepakendisse, milles seda turustatakse.

Soolase “Mantequilla de soria” Tootmine

Soolase või tootmine koosneb samadest etappidest kui naturaalse või tootmine, selle erinevusega, et sõtkumise alguses lisatakse kuni 2,5 % m/m soola. Või pakendatakse samas ettevõttes.

Magusa “Mantequilla de soria” Tootmine

Valmistatakse vee ja sahharoosi segu, mida keedetakse kuni siirupi saamiseni. Seejärel sõtkutakse siirup naturaalse võiga segamini ning pakendatakse samas ettevõttes. Pakend on jäik ja ülalt avatud ning nähtav pind garneeritakse magusa võiga, mis on eelnevalt värvitud beetakarotiini või košenilliekstraktiga. Garneering ei ületa 15 % või mahust.

4.6 Seos piirkonnaga:

Ajalooline/kirjanduslik seos

On hulk kirjandusviiteid, milledest osa on leitud Soria rahvaraamatukogust:

“SORIA. 1845-1850” (faksiimileväljaanne), PASCUAL MADOZ.

Tegemist on sõnastikuga, mis sisaldab geograafilist, statistilist ja ajaloolist teavet Soria provintsi kohta. Selles mainitakse Valle de Tera oru maid ja külasid, kus peetakse piimakarja ja toodetakse võid. Leheküljel 203 on öeldud: “väljaspool suuremates linnades asuvaid töökodasid ja tehaseid … piirdub töötlev tööstus lehmapiimast või tootmisega”. Leheküljel 268 mainitakse “maitsva ja kuulsa Soria või tootmist”.

“EL NOTICIERO DE SORIA”, 25. OKTOOBER 1899

Ajalehes on kuulutus, milles teatatakse, et Silvino Paniagua kondiitriäri “La Azucena” hakkab valmistama võid. Väidetavalt oli nimetatud pood kuningakoja varustaja ning võitnud või tootmise eest Logroño laadal auhinna.

“NOMENCLATOR HISTÓRICO, GEOGRÁFICO, ESTADÍSTICO Y DESCRIPTIVO DE LA PROVINCIA DE SORIA” (1909), MANUEL BLASCO JIMÉMENZ

Väljaandes kirjeldatakse Soria külasid. Valdeavellano de Tera kohta käivas peatükis mainitakse jälle Soria võid: “kuna kuulsat Soria võid, mis on endiselt maitsev, tehakse selle piimast”.

“LA REGIÓN DE EL VALLE”, ANASTASIO GONZÁLEZ GÓMEZ (LAS HERAS PRINTING PRESS, 1931)

Lehekülgedel 29, 30 ja 31 kirjeldatakse üksikasjalikult või tootmist ja kasutatavaid seadmeid, kasutades El Valle piirkonnale iseloomulikku žargooni ja termineid. Ainus mainitud aastaarv on 1910, mil Soria piimaühistu uuendas oma Valdeavellano võitööstuses kasutatavat tehnoloogiat.

“MANTEQUILLA DE SORIA”, PEDRO J. IGLESIA HERNÁNDEZ (CELTIBERIA No 14, CENTRO DE ESTUDIOS SORIANOS 1957)

See töö käsitleb konkreetselt Soria võid esimese toidu- ja toitumisalase üleriigilise kongressi kontekstis. Selles viidatakse Soria võile kui tootele, tänu millele Soria on kuulus mitte üksnes Hispaanias, vaid sellest piirkonnast väljarännanute kaudu ka Ladina-Ameerikas.

Looduslik seos

Soria või erilised omadused tulenevad asjaolust, et selle tooraineks on piim lehmadelt, kelle karjamaad asuvad suhteliselt kõrgel (keskmiselt 1 026 m üle merepinna). Soria on üks Hispaania kõrgemal asuvaid piirkondi, väga liigendatud pinnamoega platoo. See, koos väga karmi ilmastikuga, tingib karjamaade rohu eripära: karjamaad on kõva pinnasega ja kuivad, sellise karjamaa iseloomulik taimestik annab piimale erilised omadused, mis kanduvad edasi ka võile.

Inim- ja tootmistegurid

Vanasti valmistati naturaalset võid manzadero [puust toru, milles koort võiks klopiti] abil, praegu kasutatakse tsüklilist silindrilist võimasinat. Mõlema meetodi puhul toimub rasvaosakeste liitumine. Manzadero's löödi koort rasvaosakeste liitumiseni kokku käsitsi, kolvi liikumist meenutava liigutusega. Tänapäeval kasutatav tsükliline võimasin annab sarnase efekti tänu rõhule, mis tekib masina liikumisel. Iseloomulik on ka asjaolu, et bakterikultuurid lisatakse alles 3–4 tundi pärast küpsemise algust. Magusa või valmistamiseks vajalik siirup saadakse vanade retseptide järgi ja toode on säilitanud oma endisaegse kujunduse.

4.7. Kontrolliasutus:

Nimi: Consejo Regulador de D.O.«Mantequilla de Soria» Aadress: Polígono Industrial Las Casas. Calle C. Parcelas 3-4 — 42005 SORIA Telefon: 975 23 16 26 Faks: 975 23 16 36

Reguleeriva asutuse tegevus seoses päritolunimetusega “Mantequilla de Soria” on kooskõlas standardiga EN 45011: “Üldnõuded tooteid sertifitseerivatele asutustele”, muudetud, 1998.

4.8 Märgistus: Kaitstud päritolunimetusega ja inimtoiduks ettenähtud või kannab reguleeriva asutuse vastavusmärki. See on võltsimiskindel ja ainult üks kord kasutatav ning on lisaetiketiks, mida reguleeriv asutus tarnib piima- ja pagaritööstustele, mis on registreeritud vastavalt kvaliteedikäsiraamatu eeskirjadele. Lisaetiketid kannavad päritolunimetuse logot ja tähtnumberkoodi, mis tagab jälgitavuse. Naturaalse või kood on kuldsel ribal, magusa või oma roosal ja soolase või kood sinisel ribal.

4.9 Riiklikud nõuded:

— 2. detsembri 1970. aasta seadus 25/1970, millega sätestatakse viinamarjaistandusi, veine ja kangeid alkohoolseid jooke käsitlevad eeskirjad.

— 23. märtsi 1972. aasta dekreet 835/1972, millega kehtestatakse seaduse 25/1970 rakenduseeskirjad.

— 25. jaanuari 1994. aasta korraldus, millega täpsustatakse Hispaania õigusaktide ja nõukogu määruse (EMÜ) nr 2081/1992 (põllumajandustoodete ja toiduainete geograafiliste tähiste ja päritolunimetuste kaitse kohta) vahelist vastavust.

— 22. oktoobri 1999. aasta kuninglik dekreet 1643/1999, millega sätestatakse eeskirjad, kuidas menetleda taotlusi toote registreerimiseks ühenduse kaitstud geograafiliste tähiste ja päritolunimetuste registris.

(1) Euroopa Komisjon, Põllumajanduse Peadirektoraat, põllumajandustoodete kvaliteedipoliitika osakond, B-1049, Brüssel.